Lis Isclo d’Or/À-n-Uno que m’escriguè
# Lis Isclo d’Or/À-n-Uno que m’escriguè

## LI SOUNET

### I A-N-UNO QUE M’ESCRIGUÈ

Belugo ennivoulido Que, sènso te moustra, Entre-luses, doutouso, Eilamount dins lou cèu,

Vierginello poulido Que tant fas espera, E t’escoundes, crentouso, Coume un pichot aucèu,

Despièi lou batistèri, Noun ai, paure, jusqu’aro Viscu que de fremin…

La vido es un mistèri… Estello, fai-te claro, Car cerque moun camin.

Jun, 1868.

